ก่อนอื่นเลยขอบอกก่อนว่าค่อนข้างเป็นแฟนคลับ Bekku พอควร หลังการปิดร้านไป และมีเปิดร้าน Otoku Tonkatsu by Bekku ก็มีโอกาสได้ไปลองชิมมาครั้งหนึ่งและบอกตรงๆว่าไม่ได้ประทับใจเท่าไหร่ 

มาครั้งนี้ได้เห็นประกาศเรื่องร้าน Bekku กลับมาเปิดที่อโศกเลยไม่อยากพลาด และได้ร่วมกิจกรรมทางเพจได้ทานฟรี 1 เซต เลยมาลองเอาวันเปิดเลย สำหรับผลจะเป็นอย่างไรไปชมกันเลยครับ

ก่อนอื่นเลย ผมเดินทางถึงร้านประมาณ 13.00น. เข้าไปร้านคนเต็มมากๆ เลยได้ไปนั่งโซนเค้าเตอร์ ทำการจัดแจงสั่งเมนูสองอย่างด้วยกันได้แก่ ทงคัตสีหมูสันนอก(ฟรีจากกิจกรรมทางเพจ) และ ทงคัตสึหมูสันใน รวมสองเมนู หลังจากสั่งได้ซักเกือบๆครึ่งชั่วโมงคนเริ่มออกเลยได้ย้ายไปนั่งโต๊ะธรรมดา รวมๆร้านมีประมาณ 15โต๊ะน่าจะได้ครับ พนักงานเดินประมาณ 4 คน 

หลังจากรอประมาณ เกือบๆครึ่งชั่วโมงอาหารก็มาถึงครับ หน้าตาดีกลิ่นหอม ชิ้นโตมากๆครับ เสริฟพร้อมเครื่องเคียง 5 อย่าง ซุปมิโซะ ข้าวญี่ปุ่น เติมได้ทุกอย่างยกเว้นหมูครับ

รสชาติ หมูทอดออกมาดีครับ แป้งกรอบ หอมบาง เนื้อหมูกำลังดีไม่เหนียวไม่แข็ง สันนอกจะมีมันติดมาเป็นแนวยาวๆประมาณ 1 cm ส่วนสันในเป็นเนื้อล้วนๆ รสโอเคทั้งสองอย่างครับ(ส่วนตัวไม่ชอบมันๆเลยถูกใจสันในกว่า) น้ำซอสออกเข้มข้น ไม่เปรี้ยว เค็มๆหน่อยๆ แต่ตอนมาเสริฟไม่ได้เอาถ้วยใส่งามาให้ พอขอไปได้มาเป็นถ้วยเปล่าซะอย่างนั้นไป เลยไม่ได้ความหอมมันของงาเลย ส่วนกะหล่ำซอยออกขมไปหน่อยน่าจะมาจากรสกะหล่ำ ทำให้น้ำสลัดญี่ปุ่นโดนความขมกลบหมดเลยครับ ถ้าเปลี่ยนกะหล่ำน่าจะดีครับ ส่วนซุปซดแล้วคล่องคอดีครับ เครื่องเคียงมาเป็นจานเล็กๆ ส่วนตัวชอบแบบ Bekku เดิมที่เป็นถาดใหญ่ๆเป็นช่องๆมากกว่า เพราะเวลาขอเติมหยิบไปมาง่ายกว่า และดูอลังมากๆ ส่วนข้าวติดแข๊งไปนิดนึงครับแต่ไม่มากครับโอเคอยู่ เป็นอันว่าส่วนรีวิวอาหารเท่านี้ครับ

ส่วนการบริการ อันนี้คาดว่าเพราะเปิดวันแรก พนักงานใหม่ และคนเยอะมากๆๆๆ เลยทำให้อาหารช้า รอประมาณ 25 นาที การบริการยังไม่ทั่วถึง บางช่วงเรียกยากมากๆเพราะลูกค้าเรียกตลอดครับ และส่วนที่พลาดหนักสุดคงเป็นไม่ได้เอางามาเสริฟ และเมื่อผมขอกลับได้เป็นถ้วยใส่เครื่องเคียงมาแทน การขอเครื่องเคียง ข้าว ซุป เพิ่มไม่ค่อยสะดวก พนักงานยังทำหน้างงๆตอนขออยู่ ซึ่งคงเพราะมาใหม่ต่อไปคงดีขึ้นครับ

ลืมเขียนไปอีกอย่างคือของหวามในเซต เป็นคัสตาร์ดเย็นที่เบิร์นน้ำตาลด้านบนบางๆ อันนี้ยังคงอร่อยเหมือนเดิม เพิ่มปริมาณมาหน่อยครับ แต่ต้องบอกทางพนักงานนะครับ ว่าทานเรียบร้อย ขอของหวาน เช็คบิลอะไรก็ว่าไป ไม่งั้นพนักงานอาจลืมได้ครับ

ราคาเซตละประมาณ 250 บาท(จำไม่ได้) ไม่รวม vat 7% อย่างที่บอกไปตั้งแต่ต้นว่าได้ทานฟรี 1 เซต สรุปรวม +น้ำเปล่า ประมาณเกือบๆ 300 บาทครับ ถามว่าเป็นหย่างไร ก็ขอตอบว่าใช้ได้เลยครับ อาจมีผิดพลาดบางจุดก็เดี๋ยวร้านลงตัวก็น่าจะโอเคครับ อยากให้ลองมาทานกันดูครับ